
KUVENDI
Komisioni për Ekonominë dhe Financat




Tiranë, më 6.12.2022					                          Dokument parlamentar





V E N D I M

Nr. /2022


PËR SHPALLJEN E VAKANCËS SË ANËTARIT TË KOMISIONIT TË KONKURRENCËS 


Në mbështetje të neneve 20, 21 dhe 22 pika 1, të ligjit nr. 9121, datë 28.07.2003 “Për Mbrojtjen e Konkurencës”, të ndryshuar dhe nenit 111, të Rregullores së Kuvendit,


KOMISIONI PËR EKONOMINË DHE FINANCAT

V E N D O S I:

I. Shpalljen e vakancës së anëtarit të Komisionit të Konkurrencës.
II. Të ftohen për paraqitjen e kandidaturave për anëtar, individët që:
a) janë shtetas shqiptar;
b) kanë vjetërsi pune në profesion jo më pak se 15 vjet. 
c) janë prej jo më pak se 5 vjetësh, pjesëtar të trupit akademik universitar ose mbajnë titull apo gradë shkencore në fushën e ekonomisë a të drejtësisë, specialiteti “E drejtë civile/ administrative”;
d) nuk janë larguar nga puna ose nga shërbimi civil me masë disiplinore.
e) nuk bëjnë pjesë në organet e larta drejtuese të partive politike, si dhe nuk janë anëtarë të organeve drejtuese të shoqërive tregtare ose persona që ushtrojnë veprimtari ekonomike.
 
III. Shërbimet e Kuvendit të shpallin dhe të bëjnë publike vakancën në faqen zyrtare të Kuvendit. Në shpallje të përcaktohet edhe dokumentacioni që duhet të shoqërojë propozimin e kandidaturës, për vlerësimin e përmbushjes së kritereve ligjore.
IV. Afati i paraqitjes së kandidaturave të propozuara, shoqëruar me dokumentacionin përkatës, përfundon 20 ditë nga data e publikimit të këtij vendimi.
V. Ky vendim hyn në fuqi menjëherë dhe publikohet në faqen zyrtare të Kuvendit.

